**รายงานการประชุมคณะกรรมการบริหารหลักสูตรสาขาวิชาการสอนภาษาอังกฤษฯ**

**ครั้งที่ 7/2561**

**เมื่อวันที่ 26 กรกฎาคม 2561 เวลา 16.00 น.**

**ณ ห้องประชุม 1342**

**---------------------------**

**ผู้มาประชุม**

1. ผู้ช่วยศาสตราจารย์พัชรา พันธรักษ์พงษ์ ประธานกรรมการ

2. ผู้ช่วยศาสตราจารย์ดร.นุชวนา เหลืองอังกูร กรรมการ

3. อาจารย์ ดร.นฤมล อินทร์ประสิทธิ์ กรรมการ

4. อาจารย์Roderick Julian Robillos กรรมการ

5. อาจารย์ประภาพร อุดมเสียง กรรมการ

6. อาจารย์ปิยดา สุดาทิพย์ กรรมการและเลขานุการ

**ผู้ไม่มาประชุม**

1. อาจารย์เบญจวรรณ ป้อมแสนศรี เนื่องจากติดราชการ

**เริ่มประชุมเวลา 16.00 น.**

วาระที่ 1 เรื่องแจ้งเพื่อทราบ

* 1. **เรื่อง ผลการตรวจประเมินคุณภาพภายใน ประจำปีการศึกษา 2560**

 ประธานแจ้งต่อที่ประชุมความว่า ในวันที่ 24 กรกฎาคมที่ผ่านมา หลักสูตรศึกษาศาสตรบัณฑิต สาขาวิชาการสอนภาษาอังกฤษให้ผู้มีพื้นฐานภาษาอื่นนอกจากภาษาอังกฤษได้รับการตรวจประเมินคุณภาพภายใน ประจำปีการศึกษา 2560 และคะแนนจากประเมินคือ 3.53 รายละเอียดดังเอกสารประกอบวาระการประชุม

  จึงเสนอที่ประชุมเพื่อทราบ

 **มติที่ประชุม** รับทราบ

 **1.2 กิจกรรมประชุมผู้ปกครองนักศึกษาใหม่ ประจำปีการศึกษา 2561**

 ประธานแจ้งต่อที่ประชุมความว่า ในวันที่ 28 กรกฎาคม 2561 คณะศึกษาศาสตร์มีการจัดกิจกรรมประชุมผู้ปกครองนักศึกษาใหม่ ประจำปีการศึกษา 2561 จึงใคร่ขอเรียนเชิญอาจารย์ในสาขาวิชาการสอนภาษาอังกฤษฯพบผู้ปกครองนักศึกษาใหม่เพื่อชี้แจงรายละเอียดด้านต่างๆร่วมกันในเวลา 10.00 น. ณ ห้อง 1447 คณะศึกษาศาสตร์

  จึงเสนอที่ประชุมเพื่อทราบ

 **มติที่ประชุม** รับทราบ

**1.3 กิจกรรมปฐมนิเทศนักศึกษาใหม่ ประจำปีการศึกษา 2561**

 ประธานแจ้งต่อที่ประชุมความว่า คณะศึกษาศาสตร์ มหาวิทยาลัยขอนแก่น จัดปฐมนิเทศนักศึกษาใหม่ประจำปีการศึกษา 2561 ในช่วงบ่ายของวันที่ 31 กรกฎาคม 2561 ณ ห้องประชุมสายสุรี จุติกุล ดังนั้น อาจารย์ในสาขาวิชาการสอนภาษาอังกฤษฯจึงได้เตรียมกิจกรรมเพื่อเตรียมความพร้อมทางด้านภาษา และเป็นการสร้างความคุ้นเคยระหว่างอาจารย์กับนักศึกษาใหม่ในช่วงเช้า ณ ห้อง 1447 คณะศึกษาศาสตร์

 จึงเสนอที่ประชุมเพื่อทราบ

 **มติที่ประชุม** รับทราบ

**1.4 การนิเทศนักศึกษาปฏิบัติการสอนในสถานศึกษา ภาคต้น ปีการศึกษา 2561**

 ประธานแจ้งต่อที่ประชุมความว่า ให้อาจารย์นิเทศก์สามารถนิเทศนักศึกษาภายในภาคการศึกษาต้นเป็นจำนวน 2 ครั้ง และตรวจสอบแผนการสอนของนักศึกษาให้ตรงกับหัวข้อในการสอน และมีกิจกรรมในแผนการสอนซึ่งมีกิจกรรมและการจัดการเรียนรู้สอดคล้องกับวัตถุประสงค์ของบทเรียน

จึงเสนอที่ประชุมเพื่อทราบ

 มติที่ประชุม รับทราบ

**วาระที่ 2 รับรองรายงานการประชุม ครั้งที่ 6/2561**

 รับรองรายงานการประชุมคณะกรรมการบริหารหลักสูตรสาขาวิชาการสอนภาษาอังกฤษฯ ครั้งที่ 6/2561 เมื่อวันพฤหัสบดีที่ 28 มิถุนายน 2561 เวลา 16.00 น. ณ ห้องประชุม 1342 โดยไม่มีการแก้ไข

**วาระที่ 3 เรื่อง สืบเนื่อง**

 **3.1 จำนวนนักศึกษาที่สอบผ่านโครงการผลิตครูเพื่อพัฒนาท้องถิ่นชั้นปีที่ 2 และ 3**

สืบเนื่องจากนักศึกษาสาขาวิชาฯการสอนภาษาอังกฤษชั้นปีที่ 2 และ 3 ที่สอบผ่านข้อเขียนในโครงการผลิตครูเพื่อพัฒนาท้องถิ่น และการสอบสัมภาษณ์ สรุปได้ดังนี้

1. นักศึกษาชั้นปีที่ 3 จำนวนที่สอบผ่านข้อเขียน 18 คน

จำนวนที่สอบผ่านในรอบสัมภาษณ์ 11 คน คิดเป็นร้อยละ 55

1. นักศึกษาชั้นปีที่ 2 จำนวนที่สอบผ่านข้อเขียน 15 คน

จำนวนที่สอบผ่านในรอบสัมภาษณ์ 10 คน คิดเป็นร้อยละ 45.46

จึงเสนอที่ประชุมเพื่อทราบ

 **มติที่ประชุม** รับทราบ

**3.2 การโอนย้ายสาขาวิชา**

 สืบเนื่องจาก นายกิตติพงษ์ แก้วรัดช่วง นักศึกษาชั้นปีที่ 1 สาขาวิชาสังคมศึกษา ขอโอนย้ายสาขาวิชามาเรียนในสาขาวิชาการสอนภาษาอังกฤษฯ (TESOL) ได้รับการสัมภาษณ์จากคณาจารย์สาขาวิชาการสอนภาษาอังกฤษฯ เพื่อวัดทักษะการสนทนาภาษาอังกฤษเป็นที่เรียบร้อย และคณาจารย์เห็นพ้องต้องกันว่า นายกิตติพงษ์ แก้วรัดช่วง มีความสามารถในการใช้ภาษาอังกฤษในระดับดี สามารถเข้าศึกษาสาขาวิชาการสอนภาษาอังกฤษฯ ในปีการศึกษา 2561 ได้

จึงเสนอที่ประชุมเพื่อทราบ

 **มติที่ประชุม** รับทราบ

 **3.3 Mr. Eddie Morin’s Machine (English pronunciation)**

 สืบเนื่องจาก Mr. Eddie Morin ได้นำเสนอการใช้เครื่องมือการฝึกออกเสียงภาษาอังกฤษ แก่อาจารย์ประจำสาขาวิชาการสอนภาษาอังกฤษฯ นั้น สาขาวิชาฯ ได้พิจารณาร่วมกันแล้ว เห็นว่า นักศึกษา

สาขาวิชาการสอนภาษาอังกฤษฯ มีความรู้ความสามารถในการออกเสียงได้เป็นอย่างดี ไม่เป็นอุปสรรคในการเรียนการสอนและการสื่อสารแต่อย่างใด ดังนั้น สาขาวิชาฯ จึงยังไม่มีความจำเป็นที่จะต้องซื้อเครื่องมือดังกล่าว

จึงเสนอที่ประชุมเพื่อทราบ

 **มติที่ประชุม** รับทราบ

**วาระที่ 4 เรื่อง เสนอเพื่อพิจารณา**

 ไม่มี

**วาระที่ 5 เรื่องอื่นๆ**

 ไม่มี

**ปิดประชุมเวลา 18.00 น.**

 (อาจารย์ปิยดา สุดาทิพย์)

 บันทึกรายงานรายงานการประชุม

 (นางอิสรีย์ อิสรเสณีย์)

 ผู้พิมพ์รายงานการประชุม